**Russ Tamblyn** (født 1934) er en amerikansk skuespiller og danser kjent fra flere filmmusikaler, deriblant *West Side Story*. Han er også kjent fra tv-serien *Twin Peaks*.

Han har medvirket i nærmere 100 film- og tv-produksjoner i løpet av karrieren.

Biografi
--------

Tamblyn ble født Russell Irving Tamblyn i Los Angeles som sønn av skuespilleren Eddie Tamblyn (f. 1907, d. 1957). 

Tamblyn og Gia Scala i *Don't Go Near the Water* (1957)Tamblyn filmdebuterte i en liten birolle i *Gutten med det grønne hår* (1948) og hadde året etter en mer sentral rolle i det historiske dramaet *Samson and Delilah*. I 1950 hadde han rollen som den yngre utgaven av Bart Tare i *Gun Crazy* (også kjent som *Deadly Is the Female*). I 1954 fikk han rollen som Gideon, den yngste av brødrene i filmmusikalen *Syv bruder for syv brødre*. Etter flere filmmusikaler, deriblant *Alle mann på dekk* (1955), fikk han i 1961 rollen som gjenglederen Riff i den verdenskjente filmmusikalen *West Side Story*. Han markerte seg også i drama, blant annet i *Peyton Place* fra 1957 (som førte til en Oscar-nominasjon) og *Uten ryggrad* (1958)*.* I 1960 spilte han rollen som The Cherokee Kid i westernfilmen *Cimarron*, med Glenn Ford i hovedrollen, og i 1962 medvirket han i westernfilmen *Vi vant Vesten*. I 1963 hadde han en sentral rolle i skrekkthrilleren *Det spøker på Hill House*.

Fra midten av 1960-årene medvirket han i en rekke skrekkpregede lavbudsjettfilmer, blant annet *Satan's Sadists* (1969), *Dracula vs. Frankenstein* (1971), *Black Heat* (1976) og *Necromancer* (1988). Men han spilte også i mer seriøse filmer slik som dramakomedien *Human Highway* fra 1982.

I 1990 fikk rollen som den eksentriske psykologen dr. Lawrence Jacoby i den amerikanske tv-serien *Twin Peaks* (1990–91). Han gjentok rollen i 2017. 

Tamblyn har hatt mindre notable roller etter *Twin Peaks*. I 1999 hadde han flere opptredener i serien *I gode og onde dager*og i 2000 hadde han to spesialopptredener i såpeserien *General Hospital* der han spilte rollen som Doctor Jacoby (samme karakter som i *Twin Peaks*). Han har ellers hatt gjesteopptredener i kjente serier som blant annet *Kruttrøyk* (1965), *The Life and Times of Grizzly Adams* (1978), *Fame* (1986–1987), *Nero Wolfe* (1981), *Nash Bridges* (1997), *Joan of Arcadia* (2004) og *The Haunting of Hill House* (2018).

Utmerkelser
-----------

I 1956 ble han tildelt en Golden Globe for sin innsats i filmmusikalen *Alle mann på dekk* (1955).

Han ble nominert til en Oscar i 1958.

Privatliv
---------

Tamblyn har vært gift tre ganger og har to barn fra sitt første og ett fra sitt tredje ekteskap, blant annet skuespillerinnen Amber Tamblyn. Han er bror til musikeren Larry Tamblyn.

Referanser
----------

1. ↑   Gemeinsame Normdatei, GND-ID 1052055419, besøkt 21. juli 2015[Hentet fra Wikidata]
2. ↑   filmportal.de, Filmportal-ID 995b00a75e934116842992ba60883e61, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6474kts, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 15. desember 2014[Hentet fra Wikidata]
5. ↑  «Russ Tamblyn». *IMDb*. Besøkt 29. juli 2022.
6. 1 2  «Russ Tamblyn». *IMDb*. Besøkt 4. juni 2022.

Eksterne lenker
---------------

* Offisielt nettsted Rediger på Wikidata

* (en) Russ Tamblyn – kategori av bilder, video eller lyd på Commons Rediger på Wikidata
* (en) Russ Tamblyn på Internet Movie Database Rediger på Wikidata

* (sv) Russ Tamblyn i Svensk Filmdatabas Rediger på Wikidata

* (da) Russ Tamblyn på Filmdatabasen Rediger på Wikidata

* (da) Russ Tamblyn på Scope Rediger på Wikidata

* (fr) Russ Tamblyn på Allociné Rediger på Wikidata

* (en) Russ Tamblyn på AllMovie Rediger på Wikidata

* (en) Russ Tamblyn hos Turner Classic Movies Rediger på Wikidata

* (en) Russ Tamblyn hos The Movie Database Rediger på Wikidata
* (en) Russ Tamblyn i Notable Names Database
* Petition for release of *Twin Peaks: Fire Walk with Me* with deleted scenes, some featuring Tamblyn

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE **·** CiNii **·** MusicBrainz **·** Discogs
 |